**ส่วนที่ 1**

**บทนำ**

 ตามระเบียบกระทรวงมหาดไทย ว่าด้วยการจัดแผนพัฒนาองค์กรปกครองส่วนท้องถิ่น พ.ศ. ๒๕๔๘ แก้ไขเพิ่มเติมถึงฉบับที่ 2 ข้อ ๔ **แผนการดำเนินงาน** หมายความว่า แผนการดำเนินงานขององค์กรปกครองส่วนท้องถิ่น ที่แสดงถึงรายละเอียดแผนงาน โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น

 องค์การบริหารส่วนตำบลท่าสะท้อน ได้จัดทำ แผนการดำเนินงาน ประจำปีงบประมาณ ๒๕60ขึ้นตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. ๒๕๔๘ แก้ไขเพิ่มเติมถึงฉบับที่ 2 ข้อ ๒๖ โดยจัดทำเป็นเอกสารที่ระบุแผนงาน/ โครงการ/ กิจกรรมการพัฒนาทั้งหมด ที่จะดำเนินการในพื้นที่องค์การบริหารส่วนตำบลท่าสะท้อน ในปีงบประมาณ พ.ศ. ๒๕60 ทั้งนี้ เพื่อใช้เป็นเครื่องมือในการบริหารงานของผู้บริหารท้องถิ่น และเพื่อควบคุมการดำเนินงานให้เป็นไปอย่างเหมาะสมและมีประสิทธิภาพ ทำให้เกิดความสะดวกในการติดตามและประเมินผลแผนพัฒนาขององค์การบริหารส่วนตำบลต่อไป

**วัตถุประสงค์ของแผนการดำเนินงาน**

๑. เพื่อแสดงถึงรายละเอียดแผนงาน / โครงการ / กิจกรรมการพัฒนาที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น

๒. เพื่อเป็นการประสาน และบูรณาการการทำงานร่วมกันระหว่างหน่วยงานต่างๆ ทั้งในองค์กรและนอกองค์กร ให้เป็นไปตามแนวทางและระยะเวลาที่กำหนด

๓. เพื่อเป็นเครื่องมือในการบริหารงานของผู้บริหารท้องถิ่น

๔. เพื่อเป็นเครื่องมือในการควบคุมการดำเนินงานให้เป็นไปอย่างเหมาะสม มีประสิทธิภาพ เกิดความสะดวกในการติดตามและประเมินผลแผนพัฒนาท้องถิ่น

๕. เพื่อเป็นเครื่องมือในการติดตามแผนการใช้เงินงบประมาณ ที่ได้รับการจัดสรรในปีงบประมาณ พ.ศ. ๒๕60

**ขั้นตอนการจัดทำแผนการดำเนินงาน**

แผนการดำเนินงานให้จัดทำให้แล้วเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงานและโครงการจากหน่วยราชการส่วนกลาง ส่วนภูมิภาค รัฐวิสาหกิจ หรือหน่วยงานอื่นๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น

 การขยายเวลาการจัดทำและการแก้ไขแผนการดำเนินงานเป็นอำนาจของผู้บริหารท้องถิ่น**⮞ ขั้นตอนที่ ๑ การเก็บรวบรวมข้อมูล**

คณะกรรมการสนับสนุนการจัดทำแผนพัฒนาท้องถิ่น รวบรวมข้อมูลแผนงาน/โครงการ/ กิจกรรมการพัฒนาขององค์กรปกครองส่วนท้องถิ่น หน่วยงานราชการส่วนกลาง ส่วนภูมิภาค รัฐวิสาหกิจ และหน่วยงานอื่นๆ ที่จะมีการดำเนินการจริงในพื้นที่ขององค์กรปกครองส่วนท้องถิ่น

**⮞ ขั้นตอนที่ ๒ การจัดทำร่างแผนการดำเนินงาน**

คณะกรรมการสนับสนุนการจัดทำแผนพัฒนาท้องถิ่น จัดทำร่างแผนการดำเนินงาน เสนอคณะกรรมการพัฒนาท้องถิ่น โดยพิจารณาจัดหมวดหมู่ให้สอดคล้องกับยุทธศาสตร์ และแผนงาน ที่กำหนดไว้ในแผนพัฒนาสามปีขององค์กรปกครองส่วนท้องถิ่น ให้มีเค้าโครงแผนการดำเนินงาน ๒ ส่วน คือ

ส่วนที่ ๑ บทนำ

ส่วนที่ ๒ บัญชีโครงการ / กิจกรรม

**⮞ ขั้นตอนที่ ๓ การประกาศแผนการดำเนินงาน**

คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่นประกาศเป็นแผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน

**แผนภูมิขั้นตอนการจัดทำแผนการดำเนินงาน**

**พิจารณาร่างแผนดำเนินงาน**

**เสนอร่างแผนดำเนินงานต่อคณะกรรมการพัฒนาท้องถิ่น**

**เสนอร่างแผนการดำเนินงานต่อผู้บริหารท้องถิ่น**

**คณะกรรมการสนับสนุนการจัดทำแผนพัฒนาท้องถิ่น**

**คณะกรรมการพัฒนาท้องถิ่น**

**ผู้บริหารท้องถิ่น**

**รวบรวมโครงการ/กิจกรรม**

**จัดทำร่างแผนดำเนินงาน**

**ให้ความเห็นชอบ**

**ประกาศใช้แผนการดำเนินงาน**

**ประโยชน์ของแผนการดำเนินงาน**

๑. ผู้ปฏิบัติงานรู้ขั้นตอนและรายละเอียดของงาน เสมือนปฏิทินการทำงาน จึงสามารถนำไปปฏิบัติได้อย่างรวดเร็วและมีประสิทธิภาพยิ่งขึ้น

๒. ผู้บริหารท้องถิ่น สามารถนำแผนการดำเนินงานไปใช้ในการควบคุมการดำเนินงานขององค์กรปกครองส่วนท้องถิ่น ให้เป็นไปอย่างเหมาะสมและมีประสิทธิภาพ รวมทั้งยังเป็นเครื่องมือในการติดตามประเมินผลเมื่อสิ้นปีงบประมาณได้อย่างสะดวก ถูกต้อง และมีประสิทธิภาพ

๓. ทำให้เกิดความร่วมมืออันดีระหว่างหน่วยงานภาครัฐ ส่วนกลาง ส่วนภูมิภาค และส่วนท้องถิ่น สามารถประสานงานได้อย่างบูรณาการ ทำให้เกิดการทำงานร่วมกันอย่างมีประสิทธิภาพ และประสิทธิผล ประชาชนได้รับประโยชน์สูงสุด